RivulinesGenus: Stenolebias(See list of species below)
Max. Length 3 cm TL	Stenolebias bellus No picture found
Max. Length 4 cm TL	Stenolebias damascenoi 2 Species of Family Rivulidae	with Genus Stenolebias	(Rivulines)
Stenolebias bellus South America	3 TL	1991
Stenolebias damascenoi South America	4 TL	Other identification tools in FishBase Vrystaat Kunstefees bied weer RSG Blokraaitoernooi aan | Netwerk24
Vrystaat Kunstefees bied weer RSG Blokraaitoernooi aan
Deur Elretha Britz 01 Junie 2017 08:00
Die RSG Blokraaitoernooi word vanjaar weer op die Vrystaat Kunstefees in Bloemfontein aangebied. Die fees duur van 18 tot 22 Julie en die blokraaiers spook sake op 21 en 22 Julie uit.
As jy wil toets hoe goed jy met die invul van blokraaisels is, moet jy aan die RSG Blokraaitoernooi deelneem wat vanjaar die tweede keer op die Vrystaat Kunstefees aangebied word.
Dit gaan oor woordkennis én spoed en die een wat die meeste punte versamel, word as die land se blokraaikampioen gekroon. Dit is die enigste toernooi vir Afrikaanse blokraaiers in die land.
Deelnemers moet op 21 Julie in Bloemfontein wees om aan die uitdunrondes deel te neem waarvoor elkeen drie verskillende soorte blokkiesraaisels moet invul. Punte word volgens ’n formule toegeken wat spoed en korrektheid in berekening bring.
Die tien topdeelnemers dring deur na die halfeindronde op 22 Julie, waarna die topdrie in die eindstryd sake sal uitspook.
Volgens Albe Grobbelaar, die Bloemfontein-verteenwoordiger van XWord wat die blokraaisels opstel, kan belangstellendes aan meer as een uitdunronde deelneem vir ’n beter kans om die eindronde te haal.
Die idee vir die toernooi het ontstaan by Anina Roux van XWord, ’n maatskappy wat meer as 30 jaar al blokraaisels vir koerante, tydskrifte en webwerwe saamstel.
Verlede jaar het mense van so ver as Kaapstad, George en selfs Namibië hul blokraaisel-vaardighede hier beproef.
Ilse van Hemert van Pretoria was Suid-Afrika se eerste blokraaiselkampioen, Jo Hiemstra van Bloemfontein was die naaswenner en nog ’n Pretorianer, Willie Pretorius, was derde.
Voornemende deelnemers moet hul naam, selfoonnommer en e-posadres stuur aan Grobbelaar by albe@bfn.co.za.
Dit kos R100 om deel te neem en is betaalbaar by die lesinglokaal, Suidblok 1, op die kampus van die Universiteit van die Vrystaat. Die kampus is die hart van die Vrystaat Kunstefees wat vanjaar die 17de keer aangebied word.
Meer inligting is te kry by www.xword.co.za.